**Aarne Pelkonen** (s. 1986) on suomalainen baritoni sekä lied-, oratorio- ja oopperalaulaja.

Vuosina 2015–2017 Pelkonen oli kiinnitettynä Oldenburgin oopperassa Saksassa, jossa hänen roolejaan ovat muun muassa Figaro Mozartin oopperassa *Figaron häät*. Saksan kiinnityksen jälkeen Pelkonen on toiminut freelancerina. Vuonna 2019 Pelkonen debytoi Suomen Kansallisoopperassa Jaakko Kuusiston *Jää*-oopperan pääosassa.

Pelkonen valmistui Sibelius-Akatemiasta vuonna 2014 Marjut Hannulan oppilaana. Hän on opiskellut laulua myös professori Thomas Quasthoffin, Thomas Hampsonin, Barbara Bonneyn ja professori Elisabeth Werresin johdolla. Liedmusiikkia hän on opiskellut Ilmo Rannan, Wolfram Riegerin ja Gerold Huberin johdolla.

Pelkonen on esiintynyt muun muassa Heidelberger Frühling -festivaalilla ja Wienin Musikvereinissa. Suomessa hän on konsertoinut Radion Sinfoniaorkesterin, Tapiola Sinfoniettan, Helsingin Barokkiorkesterin ja Tampere Filharmonian solistina. Elokuussa 2015 Pelkonen esiintyi Hannu Linnun johtaman Radion sinfoniaorkesterin solistina Alban Bergin oopperassa *Wozzeck*.

Vuonna 2013 ilmestyi Pelkosen ensiäänite *Virsi*, ja samana vuonna hän teki Yleisradion ensinauhoituksenaan Brahmsin *Neljä vakavaa laulua*.

Kilpailut ja palkinnot
----------------------

Vuonna 2013 Pelkonen voitti Lappeenrannan valtakunnallisen laulukilpailun.

Huhtikuussa 2015 Pelkonen voitti kolmannen kansainvälisen Sibelius-laulukilpailun ensimmäisen palkinnon ja Ylen klassisen musiikin toimituksen myöntämän erikoispalkinnon. Hänet kutsuttiin samalla myös Leif Segerstamin johtaman Turun filharmonisen orkesterin itsenäisyyspäivän konsertin solistiksi vuonna 2015.

Pelkonen ja pianisti Juho Alakärppä ovat saaneet palkintoja kansainvälisissä liedkilpailuissa Berliinissä ja Enschedessä.

Diskografia
-----------

* *Virsi* (2013)
* *Maa on niin kaunis* (2017)
* *Taivas sylissäni* (2018)
* Haavekuvia (2019)

Huomioita
1. ↑  Aarne Pelkonen, Juho Alakärppä, Lauri Sallinen
2. ↑  Ylioppilaskunnan Laulajat, Tuuli Takala, Aarne Pelkonen, Ville Urponen
3. ↑  Aarne Pelkonen, Juho Alakärppä, Kalevi Kiviniemi, Marius Järvi, Tapiolan kuoro
4. ↑  Aarne Pelkonen, Iiro Rantala, Marzi Nyman, Jukka Perko, Eriikka Maalismaa, Jani Pensola, Diandra

Lähteet
-------

1. ↑  Petri Kivimäki: Aarne Pelkonen: "Voitto muutti uraani voimakkaasti"  31.12.2015. Yle Uutiset. Viitattu 20.10.2020.
2. 1 2 3  Aarne Pelkonen, baritoni *www.musiikkijuhlat.fi*. Viitattu 7.10.2020. [vanhentunut linkki]
3. ↑  Freelancerin työssä pysyvintä on muutos *forenom.com*. Viitattu 8.10.2018.
4. ↑  Tähtivaara, Sarianne: Vanhoillislestadiolaisessa perheessä kasvanut Aarne -- laulaa pääroolin Kansallisoopperassa *iltalehti.fi*. Viitattu 7.10.2020.
5. 1 2 3 4  Aarne Pelkonen *oopperabaletti.fi*. Viitattu 10.7.2020.
6. ↑  Wozzeck *Musiikkitalo.fi*.  Arkistoitu 5.3.2016. Viitattu 31.12.2015.
7. ↑  Hallamaa, Teemu: Eeva Hartemaa ja Aarne Pelkonen voittivat Lappeenrannan laulukilpailun *Yle Uutiset*.  6.1.2013. Viitattu 31.12.2015.
8. ↑  Kilpailun tulokset *The III International Sibelius Singing Competition*. Viitattu 31.12.2015.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |